CELEX: 31994D0141
Language: el
Date: 1994-02-23 00:00:00
Title: 94/141/ΕΚ: Απόφαση της Επιτροπής της 23ης Φεβρουαρίου 1994 για την έγκριση του προγράμματος εξάλειψης της κλασικής πανώλης των αγριόχοιρων στα βόρεια Βόσγια που έχει υποβληθεί από τη Γαλλία (Το κείμενο στη γαλλική γλώσσα είναι το μόνο αυθεντικό)

Avis juridique important

|

31994D0141

94/141/ΕΚ: Απόφαση της Επιτροπής της 23ης Φεβρουαρίου 1994 για την έγκριση του προγράμματος εξάλειψης της κλασικής πανώλης των αγριόχοιρων στα βόρεια Βόσγια που έχει υποβληθεί από τη Γαλλία (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 061 της 04/03/1994 σ. 0029 - 0029

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Φεβρουαρίου 1994 για την έγκριση του προγράμματος εξάλειψης της κλασικής πανώλης των αγριόχοιρων στα βόρεια Βόσγια που έχει υποβληθεί από τη Γαλλία (Το κείμενο στη γαλλική γλώσσα είναι το μόνο αυθεντικό) (94/141/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 80/217/ΕΟΚ του Συμβουλίου της 22ας Ιανουαρίου 1980 για τη θέσπιση κοινοτικών μέτρων για την εξάλειψη της κλασικής πανώλης των χοίρων (1), όπως τροποποιήθηκε τελευταία από την οδηγία 93/384/ΕΟΚ (2), και ιδίως το άρθρο 6α παράγραφος 3,  Εκτιμώντας:  ότι η Γαλλία ανακοίνωσε στην Επιτροπή ένα πρόγραμμα για την εξάλειψη της κλασικής πανώλης των αγριόχοιρων στα βόρεια Βόσγια- ότι, μετά την εξέταση του εν λόγω προγράμματος και λαμβάνοντας υπόψη τις περαιτέρω λεπτομερείς διευκρινίσεις που παρείχε η Γαλλία σχετικά με αυτό, διαπιστώθηκε ότι είναι σύμφωνο με την οδηγία 80/217/ΕΟΚ- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Εγκρίνεται το πρόγραμμα εξάλειψης της κλασικής πανώλης των αγριόχοιρων στα βόρεια Βόσγια που υποβλήθηκε από τη Γαλλία.   Άρθρο 2  Η Γαλλία θέτει σε ισχύ, το αργότερο την 1η Μαρτίου 1994, τις απαραίτητες νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.   Άρθρο 3  Η παρούσα απόφαση απευθύνεται στη Γαλλία.  Βρυξέλλες, 23 Φεβρουαρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 47 της 21. 2. 1980, σ. 11.  (2) ΕΕ αριθ. L 166 της 8. 7. 1993, σ. 34.